Primăria Municipiului București a pus în dezbatere publică un proiect de hotărâre de Consiliu Local referitor la soarta câinilor maidanezi. Proprietarii de câini vor fi obligați să își castreze și înregistreze animalele, iar cei care vor să adopte câini din adăposturile Primăriei vor plăti o taxă de 170 de lei.

"Autoritatea pentru Supravegherea si Protectia Animalelor (ASPA) a constatat ca la nivelul Municipiului Bucuresti nu exista nicio evidenta centralizata a efectivului canin." - se arată în comunicatul Primăriei, remis B365.ro

Primăria vrea să impună o taxă de adopție, în valoare de 170 de lei pentru fiecare câine adoptat de persoane fizice sau juridice, susținând astfel că va elimina adopțiile fictive, în care cei care iau pe numele lor un câine îl eliberează apoi pe stradă. ONG-urile vor putea însă adopta gratuit câinii. De asemeni, persoanele care abandonează câini pe stradă nu vor mai avea dreptul de a adopta alți câini timp de 12 luni.

Iată mai jos comunicatul Primăriei referitor la proiectul de Hotărâre.

"Nu exista obligativitatea declararii activitatilor legate de cainii fara detinator. Aici vorbim de activitatile de capturare, transport, adapostire (detinere), sterilizare, adoptii, tratament si vaccinare, identificare sau, dupa caz, reteritorializare.

Conform studiilor din teren, cca 30% din cainii fara detinator din Municipiul Bucuresti provin din abandon privat. Sunt pui proveniti din monte accidentale sau caini ai caror detinatori nu-I mai doresc. De asemenea, sunt cca 15 "adaposturi" private, a caror activitate nu este monitorizata. Aceste adaposturi au peste 2000 de caini, neinscrisi in evidente. Nu se cunoaste daca sunt sterilizati, daca sunt vaccinati antirabic si deparazitati. Adaposturile sunt insalubre, nu stim de unde provin cainii respectivi si ce se intampla cu ei.

Prin programul multianual de sterilizare a cainilor fara detinator, ASPA – PMB isi asuma reducerea efectivului canin, dar concomitent trebuie eliminate si sursele care pun in pericol reusita acestui program pe termen mediu si lung.

Astfel se impune introducerea unui set de masuri prin modificarea si completarea H.C.G.M.B. 243/2009.

Efectivul canin este impartit in doua mari categorii: cainii fara detinator, respectiv cainii cu detinator.

Proiectul de Hotarare reglementeaza urmatoarele aspecte, pe categoriile mai sus mentionate:

1. Pentru cainii fara detinator:

o Stabilirea informatiilor obligatorii-necesare pentru inregistrarea in baza unica de date ASPA – prin Art. I si anexa nr. 1

o Actualizarea tarifelor pentru agentii economici care solicita interventia echipelor ASPA – prin Art II si anexa nr. 2

o Eliminarea adoptiilor fictive (caini adoptati de la ASPA, dar lasati liberi pe domeniul public) - prin Art. II si anexele nr. 3A si 3B

o Introducerea masurii administrative pentru persoanele care abandoneaza caini – prin Art. II

o Redefinirea zonelor in care nu se face reteritorializarea cainilor (de ex: parcuri, piete, crese, gradinite, scoli, spitale) - prin Art. III

o Stabilirea documentelor privind capturarea si reteritorializarea cainilor fara detinator prin introducerea formularelor din anexele nr. 5 si 6.

2. Pentru cainii cu detinator:

o Limitarea abandonului cainilor cu detinator pe domeniu public prin introducerea obligativitatii declararii, inregistrarii si sterilizarii cainilor cu detinator – prin Art. IV si anexa nr. 4

o Introducerea masurii administrative pentru persoanele care abandoneaza caini – prin Art. II.

Beneficiile acestor masuri sunt urmatoarele:

1. Reducerea efectivului canin de pe raza Municipiului Bucuresti.

2. Evidenta reala a efectivului canin din Municipiul Bucuresti.

3. Limitarea raspandirii bolilor cu transmitere la om.

4. Inlesnirea identificarii detinatorilor in cazul incidentelor si a abandonului."

Continutul integral al proiectului de hotarare il gasiti aici.

Persoanele interesate pot comenta proiectul supus dezbaterii publice aici.

Etichete: ASPA, câini fără stăpân, maidanezi, realitatea